શરૂઆતમાં તા. 22 બપોર સુધીનો સમય મધ્યમ રહેશે. જમીન મકાનમાં ઇન્વેસ્ટમેન્ટ કરવાથી આર્થિક લાભ થવાની શક્યતા છે. તા. 22 ના રોજ પગના રોગો થવાની શક્યતા છે. તા. 23ના રોજ આપની આર્થિક સ્થિતિ મજબૂત થશે. કોઈ પ્રતિષ્ઠિત વ્યક્તિની મદદથી આપના અટકેલા કાર્ય ગતિ પકડશે. આપ પોતાની આંતરિક ક્ષમતાનો પુરેપુરો ઉપયોગ કરશો. આપના કાર્ય પ્રત્યે પૂર્ણ રીતે સમર્પિત રહેશો. આપના મિત્રો આપને મદદ કરશે. નોકરીમાં તકલીફ થવાની શક્યતા છે. વિદેશગમન માટે અનુકૂળ સમય છે. ઘરમાં માંગલિક કાર્યો માટેનો ઉત્તમ સમય છે. તા. 25 અને 26 દરમિયાન આત્મસંતોષ મેળવશો. બીજાના પર ભરોસો ન રાખતા અને પોતાના કાર્ય પોતાની રીતે પૂર્ણ કરજો. આપને મહત્ત્વપૂર્ણ સુચના કે સમાચાર મળવાના આસાર છે. આર્થિક સ્ત્રોત વધારવાનું આયોજન કરશો. આપ જે તકની રાહ જોતા હશો તે તમને અવશ્ય મળશે. તા. 27 અને 28 દરમિયાન ભાગીદાર સાથે સંબંધમાં સુધારો આવશે. ગેરસમજનો ઉકેલ આવશે. આપની યાત્રા સફળ થવાની પુરી શક્યતા છે. આપ કોઈ નવી જાણકારી મેળવશો અને પ્રોફેશનલ મોરચે તેનો સદુપયોગ કરી શકશો. પરિસ્થિતિ સંપૂર્ણ આપની તરફેણમાં રહેશે. આપના કાર્યની પ્રસંશા થશે. જે પણ કાર્ય કરો તે પૂર્ણરૂપે સમજી-વિચારીને કરશો.